b'\n_START_ARTICLE_\nSalome\n_START_PARAGRAPH_\nSalome (noin 14 jaa. \xe2\x80\x93 vuosien 62\xe2\x80\x9371 jaa. v\xc3\xa4lisen\xc3\xa4 aikana) oli Juudean kuninkaan Herodes Antipaksen tyt\xc3\xa4rpuoli. H\xc3\xa4nen nime\xc3\xa4\xc3\xa4n ei mainita Raamatussa, vaan nimi Salome (tai Salom\xc3\xa9) on annettu h\xc3\xa4nelle historioitsija Josephuksen kirjassa Juutalaisten muinaisajat (Antiquities of the Jews). Tunnetuin Salomeen liittyv\xc3\xa4 tarina liittyy Johannes Kastajan kuolemaan.\n_START_SECTION_\nJohannes Kastajan kuolema\n_START_PARAGRAPH_\nRaamatun mukaan Johannes Kastajan kuolema tapahtui seuraavasti:_NEWLINE_\xc2\xbb21 Sopiva tilaisuus Herodiaalle tarjoutui, kun Herodes syntym\xc3\xa4p\xc3\xa4iv\xc3\xa4n\xc3\xa4\xc3\xa4n j\xc3\xa4rjesti pidot hoviherroilleen ja sotav\xc3\xa4en p\xc3\xa4\xc3\xa4llik\xc3\xb6ille sek\xc3\xa4 Galilean johtomiehille. 22 Herodiaan tyt\xc3\xa4r tuli silloin sis\xc3\xa4\xc3\xa4n ja tanssi, ja Herodes ja h\xc3\xa4nen p\xc3\xb6yt\xc3\xa4vieraansa olivat ihastuksissaan. Kuningas sanoi tyt\xc3\xb6lle: "Pyyd\xc3\xa4 minulta mit\xc3\xa4 vain tahdot, niin min\xc3\xa4 annan sen sinulle." 23 Ja h\xc3\xa4n lupasi ja vannoi: "Mit\xc3\xa4 ikin\xc3\xa4 minulta pyyd\xc3\xa4t, sen min\xc3\xa4 sinulle annan, vaikka puolet valtakuntaani." 24 Tytt\xc3\xb6 meni ulos ja kysyi \xc3\xa4idilt\xc3\xa4\xc3\xa4n: "Mit\xc3\xa4 min\xc3\xa4 pyyt\xc3\xa4isin?" \xc3\x84iti vastasi: "Pyyd\xc3\xa4 Johannes Kastajan p\xc3\xa4\xc3\xa4t\xc3\xa4." 25 Tytt\xc3\xb6 kiiruhti heti takaisin kuninkaan luo ja sanoi: "Tahdon, ett\xc3\xa4 annat minulle nyt heti vadilla Johannes Kastajan p\xc3\xa4\xc3\xa4n."_NEWLINE_26 Kuningas tuli pahoille mielin, mutta koska h\xc3\xa4n oli vieraittensa kuullen vannonut valan, h\xc3\xa4n ei voinut vastata kielt\xc3\xa4v\xc3\xa4sti. 27 H\xc3\xa4n antoi heti py\xc3\xb6velille k\xc3\xa4skyn, ett\xc3\xa4 t\xc3\xa4m\xc3\xa4n oli tuotava Johanneksen p\xc3\xa4\xc3\xa4. Py\xc3\xb6veli meni vankilaan ja mestasi siell\xc3\xa4 Johanneksen. 28 Sitten h\xc3\xa4n toi p\xc3\xa4\xc3\xa4n vadilla ja antoi sen tyt\xc3\xb6lle, ja tytt\xc3\xb6 antoi p\xc3\xa4\xc3\xa4n \xc3\xa4idilleen.\xc2\xbb_NEWLINE_(Evankeliumi Markuksen mukaan 6:21-28 )'